Disiplinen var jernhard. Menn kunne bli skutt om de deserterte, men også for mindre disiplinære brudd, samtidig som Franco og andre ledere var barskt stolte over den brutale volden legionens menn viste i kamp. Legionen kom til å bli Spanias mest profesjonelle militære, og de spilte en viktig rolle i det nasjonalistiske militære opprøret mot Republikken i 1936. Sammen med "Los Regulares", mauriske leiesoldater gikk de inn sør i Spania, vant lett fram og brukte terror på en måte som bidro til å demoralisere motstanderne.